Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Meva-sabzavotchilik va uzumchilikda oilaviy tadbirkorlikni rivojlantirish, qishloq xoʻjaligi ishlab chiqarishida dehqon xoʻjaliklarining ulushini oshirish chora-tadbirlari toʻgʻrisida” 2021-yil 23-noyabrdagi PQ-20-son hamda “Oziq-ovqat va qishloq xoʻjaligi sohasida islohotlarni tadqiq qilish, strategik rejalashtirish hamda boshqarish tizimini yanada takomillashtirish chora-tadbirlari toʻgʻrisida” 2021-yil 22-dekabrdagi PQ-58-son qarorlari)
(resolution, 2025-04-23)

Oʻzbekiston Respublikasi Prezidentining “Meva-sabzavotchilik va uzumchilikda oilaviy tadbirkorlikni rivojlantirish, qishloq xoʻjaligi ishlab chiqarishida dehqon xoʻjaliklarining ulushini oshirish chora-tadbirlari toʻgʻrisida” 2021-yil 23-noyabrdagi PQ-20-son hamda “Oziq-ovqat va qishloq xoʻjaligi sohasida islohotlarni tadqiq qilish, strategik rejalashtirish hamda boshqarish tizimini yanada takomillashtirish chora-tadbirlari toʻgʻrisida” 2021-yil 22-dekabrdagi PQ-58-son qarorlariga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Qishloq xoʻjaligi vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 2. Vazirlar Mahkamasining 2019-yil 9-iyuldagi 571-son qarori (Oʻzbekiston Respublikasi QT, 2019-y., 7-son, 157-modda) bilan tasdiqlangan Oʻzbekiston Respublikasi Qishloq xoʻjaligi vazirligi toʻgʻrisidagi nizomning 9-bandi: uchinchi xatboshisi “viloyatlar” soʻzidan keyin “va Toshkent shahar” soʻzlari bilan toʻldirilsin. 3. Vazirlar Mahkamasining “Osiyo taraqqiyot banki ishtirokida “Meva-sabzavotchilik tarmogʻida qoʻshilgan qiymat zanjiri infratuzilmasini rivojlantirish” loyihasini amalga oshirish chora-tadbirlari toʻgʻrisida” 2019-yil 11-sentabrdagi 761-son qarorida: a) 2-bandda: uchinchi xatboshi quyidagi tahrirda bayon etilsin: “Oʻzbekiston Respublikasi Qishloq xoʻjaligi vazirligi huzuridagi Oziq-ovqat va qishloq xoʻjaligi sohasida strategik tadqiqotlar xalqaro markazi (keyingi oʻrinlarda — Markaz) loyihani amalga oshirish davrida muvofiqlashtirish, shuningdek, monitoring va hisobotni yuritish uchun masʼul ijro etuvchi organ hisoblanadi”; toʻrtinchi xatboshi “Investitsiyalar va tashqi savdo vazirligi” soʻzlaridan keyin “hamda Markaz” soʻzlari bilan toʻldirilsin; b) 6-banddagi “Qishloq xoʻjaligi vazirligi” soʻzlari “Markaz” soʻzi bilan almashtirilsin. 4. Vazirlar Mahkamasining 2021-yil 3-iyundagi 350-son qarori bilan tasdiqlangan Filial koʻrinishida qayta tashkil etiladigan korxonalar roʻyxatida: “Oʻzbekiston Respublikasi Qishloq xoʻjaligi vazirligi” ustuni chiqarib tashlansin; 71-pozitsiya oʻz kuchini yoʻqotgan deb hisoblansin. 5. Vazirlar Mahkamasining “Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligida bilim va innovatsiyalar milliy markazi tizimidagi ilmiy tashkilotlarning tuzilmalarini tasdiqlash toʻgʻrisida” loyihasini amalga oshirish chora-tadbirlari toʻgʻrisida” 2021-yil 24-sentabrdagi 601-son qarorida: a) 2-bandda: oʻn ikkinchi xatboshi chiqarib tashlansin; oʻn uchinchi — oʻn oltinchi xatboshilar tegishlicha oʻn ikkinchi — oʻn beshinchi xatboshilar deb hisoblansin; b) 11 va 11a-ilovalar oʻz kuchini yoʻqotgan deb hisoblansin.